CELEX: C2005/143/71
Language: da
Date: 2005-06-11 00:00:00
Title: Sag T-117/05: Sag anlagt den 9. marts 2005 af Andreas Rodenbröker m.fl. mod Kommissionen for De Europæiske Fællesskaber

11.6.2005   
            
            
               DA
            
            
               Den Europæiske Unions Tidende
            
            
               C 143/37
            
         Sag anlagt den 9. marts 2005 af Andreas Rodenbröker m.fl. mod Kommissionen for De Europæiske Fællesskaber
   (Sag T-117/05)
   (2005/C 143/71)
   Processprog: tysk
   Ved De Europæiske Fællesskabers Ret i Første Instans er der den 9. marts 2005 anlagt sag mod Kommissionen for De Europæiske Fællesskaber af Andreas Rodenbröker m.fl. ved Rechtsanwalt H. Glatzel.
   Sagsøgerne har nedlagt følgende påstande:
   
               —
            
            
               Kommissionens afgørelse af 7. december 2004 om vedtagelse i medfør af Rådets direktiv 92/43/EØF (1) af liste over lokaliteter af fællesskabsbetydning i det atlantiske biogeografiske område hvad angår
               
                           —
                        
                        
                           DE 4117-301 »Sennebäche«
                        
                     
                           —
                        
                        
                           DE 4118-301 »Senne mit Stapellager Senne«
                        
                     
                           —
                        
                        
                           DE 4118-401 »Vogelschutzgebiet Senne mit Teutoburger Wald« og
                        
                     
                           —
                        
                        
                           DE 4118-302 »Holter Wald«
                        
                     annulleres i det omfang, arealer, der ejes af sagsøgerne, er overdraget sagsøgerne til brug (forpagtning), eller er underlagt sagsøgernes planlægningsuafhængighed, er berørt.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne ejer områder, som i henhold til den anfægtede afgørelse er blevet optaget på fællesskabslisten over lokaliteter af fællesskabsbetydning, hvilket er begrundet i forekomsten af beskyttelsesværdige naturtyper og arter efter habitatdirektivet.
   Sagsøgerne har gjort følgende gældende:
   
               —
            
            
               Sagsøgernes ejendomsret er ved den anfægtede afgørelse på afgørende vis blevet begrænset hvad angår den frie udnyttelse af deres grundstykker.
            
         
               —
            
            
               Dette indgreb er ulovligt, da det er i strid med formforskrifter og er forbundet med magtmisbrug, eftersom de påståede beskyttelsesværdige naturtyper og arter slet ikke forekommer, eller i hvert fald ikke forekommer i det omfang og i den bestand, som følger af kriterierne i bilag III til habitatdirektivet.
            
         
      (1)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT L 206, s. 7).